# 1.2. Explora

# A nosa contorna

## A importancia da biodiversidade

Como xa dixemos, a biodiversidade é a gran variedade de seres vivos que habitan no noso planeta ou nun ecosistema, e, cada un, cumpre un papel importante no equilibrio da natureza. Concretamente, proporcionan alimentos, medicinas, osíxeno, etc. Sen ela, moitos ecosistemas deixarían de funcionar correctamente, afectando tamén aos seres humanos. A continuación observa atentamente o seguinte vídeo, onde descubrirás a gran importancia da biodiversidade. Poderías mencionar algún exemplo de beneficio que se destaca no vídeo e engadir outro que non mencionásemos ata o de agora? Ademais, enumera algunhas accións que contribúen á perda de biodiversidade. Por último, fíxate nas solucións que se propoñen para frear a crise ambiental. Presta atención!

## ODS a que se refire?

Por todo isto as Nacións Unidas crearon os O bxectivos de Desenvolvemento Sostible (ODS 2030) que son un conxunto metas para mellorar o futuro do planeta. Un destes obxectivos, o número 15, céntrase en protexer a vida na Terra, detendo a perda de biodiversidade e conservando os ecosistemas. Para logralo, é fundamental coidar os bosques, ríos, mares e todos os espazos naturais onde viven os diferentes organismos.

## Lectura facilitada

- A biodiversidade é a variedade de seres vivos que habitan o noso planeta ou nun ecosistema.
- Os diferentes seres vivos proporciónannos alimentos, medicinas, osíxeno, etc.
- Os Obxectivos de Desenvolvemento Sostible (ODS) son un conxunto de metas para mellorar o futuro de planeta.
- Un destes obxectivos e deter a perda da biodiversidade conservando os ecosistemas como os bosques, ríos, etc.

# Os espazos protexidos de Galicia

Por conseguinte, é clave protexer os lugares onde hai gran diversidade de seres vivos como parques nacionais, reservas naturais e áreas protexidas. O noso reto é crear un calendario de biodiversidade baseado nun lugar próximo a nós, para coñecer mellor as especies que nos rodean e a importancia da súa conservación. Poderías mencionar algúns espazos naturais da túa contorna? E en Galicia, pescuda se temos parques nacionais?

## Imos descubrilos xuntos!

Segue estes pasos para usar o seguinte mapa interactivo:

1. Preme na cuarta icona "selección de capas".
2. Escolle "Rede galega de espazos protexidos".
3. Marca os que desexes (de vez ou un a un) e procúraos no mapa.
4. Fai zoom para ir cambiando o nivel da visualización.
5. Podes imprimir en PDF o mapa que visualizas facendo na icona da impresora.

## Lectura facilitada

- É importante protexer os lugares onde hai gran diversidade de seres vivos.
- O noso reto é crear un calendario de biodiversidade baseado nun lugar próximo a nós.
- En Galicia temos parques nacionais e outros espazos con distintos graos de protección legal.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)