# 2.1. Científicas con sona

# Ángeles Alvariño e Anne Magurran

Moitas mulleres no mundo loitan por un futuro mellor! Gustaríache ser coma elas?

## Lectura facilitada

- A ferrolá Ánxeles Alvariño foi unha científica galega.
- Foi un personaxe moi importante no campo da oceanografía.
- Chegou a descubrir 22 especies mariñas!
- Outra científica importante foi Anne Magurran
- Foi pioneira na medición da biodiversidade.

## Ángeles Alvariño, contra vento e marea

No seguinte vídeo presentamos unha científica en maiúsculas, e é galega!

A ferrolá Ángeles Alvariño foi unha científica moi importante no campo da oceanografía.

Chegou a descubrir 22 especies mariñas!

Coñece máis sobre ela na seguinte ligazón.

## Anne Magurran, medindo a biodiversidade

Nacida en 1955, na actualidade é profesora británica de ecoloxía na Universidade de St Andrews (Escocia).

Comezou a súa carreira contando avelaíñas nun bosque do norte de Irlanda, cando o estudo da diversidade biolóxica era unha ciencia moi nova. Máis tarde estudou pirañas do Amazonas.

Foi pioneira na medición da biodiversidade.

Cres que é importante cuantificar a biodiversidade?

Certamente, poder medir a biodiversidade é de vital importancia para poder facer programas de conservación e avaliar a súa eficacia. Ademais, permítenos observar como evoluciona un ecosistema.

# E agora no teu diario de aprendizaxe!

Pensa e reflexiona sobre as seguintes cuestións co teu grupo sobre estas científicas. Logo escribe as respostas obtidas no bloque 2 do teu diario de aprendizaxe.

- Gustaríache ser unha persoa dedicada á ciencia? Escribe algunhas razóns.
- Escribe as decisións tomadas no equipo en relación á participación das mulleres no eido da ciencia.

Páxina 6 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)