# O sol tormentoso

## Glosario

## Magnetosfera

Definición:

  É unha capa que rodea o planeta, creada polo movemento do núcleo externo, e funciona como escudo protector contra as tormentas solares.

Exemplo:

  A Terra compórtase como se tivera un imán no interior, xerando un campo magnético que dá lugar a magnetosfera.

# A magnetosfera

Como acabamos de estudar, aínda que o Sol é clave para a vida tamén pode supor unha ameaza. As tormentas solares que emite poden causar problemas nos sistemas eléctricos e de comunicación.

Que repercusión tivo no noso planeta a tormenta solar de 1859. Que ocorrería se fose na actualidade?

Para protexerse das tormentas solares, a Terra conta cun escudo natural: a magnetosfera. O noso planeta actúa como un enorme imán, xerando un campo magnético que desvía e protexe das tormentas solares. Podes velo máis claramente con este simulador:

A continuación, segue as indicacións e responde no teu caderno:

## Cuestión 1

Desactiva todos os campos e preme en:

- "Earth", onde observas como a Terra actúa como un imán.
- "Magnetic field": a Terra xera un campo magnético.

Debúxao

## Cuestión 2

Fíxate ben e responde: o norte magnético coincide co norte xeográfico?

## Cuestión 3

- O compás (tamén chamado agulla de marear):
  - Compórtase como un imán e alíñase con outros imáns, neste caso a Terra.
  - Indica sempre o norte xeográfico.
  - Tendo en conta a información anterior, o compás se aliña co sur magnético ou co norte magnético? Por que?
    Compróbao premando en en "compass" aliñando a agulla cara o norte xeográfico.

## Lectura facilitada

- O Sol é clave para a vida pero tamén supón unha ameaza.
- O Sol emite as chamadas tormentas solares.
- Estas tormentas solares poden causar problemas nos sistemas eléctricos e de comunicación.
- A Terra posúe un escudo natural chamado magnetosfera.
- O noso planeta actúa como un enorme imán xerando un campo magnético.
- O campo magnético protéxenos das tormentas solares

Páxina 10 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)