# 3. Descubrindo e aprendendo

# Ordenando o que sabemos

Como primeiro paso para completar o reto, embarcámonos nunha viaxe fascinante para explorar a incrible diversidade de vida no noso planeta. Sabías que, aínda que coñecemos arredor de 2 millóns de especies, os científicos estiman que poderían existir entre 30 e 100 millóns de especies diferentes? É hora de poñer a proba os teus coñecementos e descubrir máis sobre este marabilloso mundo.

Serías quen de nomear dez seres vivos diferentes?

- Pensa en dez seres vivos que coñezas e anótaos.
- Comparte a túa lista co resto da clase.

Discusión en grupo:

- Que tipo de seres vivos escribistes? Animais? Vexetais? Fungos?
- Alguén nomeou unha bacteria? E unha alga? E un protozoo?

## Lectura facilitada

- Imos explorar a incrible diversidade de vida no noso planeta.
- Coñecemos arredor de 2 millóns de especies.
- Os científicos estiman que poderían existir entre 30 e 100 millóns de especies diferentes.
- Serías quen de nomear dez seres vivos diferentes?
  - Pensa en dez seres vivos que coñezas e anótaos.
  - Comparte a túa lista cos teus compañeiros.
- Discusión en grupo:
  - Que tipo de seres vivos escribistes?
  - Alguén nomeou unha bacteria?
  - E unha alga?
  - E un protozoo?

Páxina 8 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)